Cabḥa, d tanelmadt i ḥemmlen akk yiselmaden acku teẓwer, teḍfer abrid n tmussni. Tḥemmel ad telmed, maca asirem-is ur iḍul ara imi tezga-as-d yemma-s d aɛewwiq. Teḥbes-itt-id seg uɣerbaz tefka-tt d tislit i Lɛerbi bu-Mendayer. Tennebra-d, tɛawed tefka-tt tikkelt tis snat i umɣar Lḥaǧ Saɛid Nat Rriḍa. Tuɣal-d i tikkelt tis snat maca tikkelt-a s tadist n yelli-s, i-asyemmuten. D ayen i yesnedhen deg-s ajajiḥ n tisselbi. Tekcem ɣer Sbiṭar n yimeslab anda dtemlal tameddakkelt-is Tajeǧǧigt. Mi d-teffeɣ seg sbiṭar, tuɣal d tamedyazt. Tettcewwiq gar tuddar almi tewweḍ ɣer lɛerc n wid ur nuksan. Dinna i tessen Yidir i as-yefkan afud ad telmed wa ad d-tesnerni di tussna-s. Deffir n lmut n umussnaw Yidir, tkemmel i udlis-is, tessuffeɣ-itid, d ayen i as-yefkan isem n tmussnawt gar medden.